recursal/SuperWikiNEXT-32B huggingface dataset:
**Mir Veys xan** (1673—1715) (dəri. میروَیس) — Gilzaylar tayfasının başçısı.

Həyatı
------

Mir Veys xan Şahaləm xan oğlu Gilzaylar tayfasının Xotəki soyundan idi. 1673-cü ildə Qəndəhar şəhərində anadan olmuşdu.

XVIII əsrin əvvəllərində əfqan tayfalarında artıq feodal- patriarxal münasibətlər tədricən aradan qalxır və onlar inkişaf təkamülərində yeni mərhələyə qalxırdılar. Əvvəldə qeyd etdiyimiz kimi ən güclü əfqan tayfaları Gilzay və Abdalilər idi. Gilzayi tayfalarının başçısı varlı tacir Mir Veys idi. Qəndəharda Mir Veysin rəhbərliyi ilə üsyan qalxdı və o iddia edirdi ki, şah hakimiyyətini tanımayacaq. Bu dövrdə şah Qəndəhara yeni bəylərbəyi təyin etdi. Bu şəxs gürcü mənşəli Qurgen xan idi və onu yerli camaat Şahnavaz xan adlandırırdı. Bu şəxsin əsl adı isə Kartli çarı XI Georgi idi. Şahnavaz xan şahın əmrilə Qəndəhara gəlir və burada baş qaldırmış üsyanı yatırır və üsyan rəhbəri Mir Veysi şah sarayına gətirir. Lakin sarayda olan hərcmərclikdən və saray intriqalarından istifadə edən Mir Veys Məkkəni ziyarət etmək adı ilə şah sarayını tərk edir. Daha sonra geri qayıdan Mir Veys özünü yaxşı kimi qələmə verir və bir ziyafət təşkil edərək Şahnavaz xanı və onun silahdaşlarını dəvət edir və onun bütün adamlarını burada qətlə yetirir. Qətlə yetirilmiş xanın paltarlarını geyinib Qəndəhara daxil olur. 1709-cu ildə yenidən burada üsyan qaldırır. Şah üsyanı yatırmaq üçün Keyxosrov Mirzəni buraya göndərir, lakin Mir Veys tərəfindən göndərilmiş qoşun məğlub edilir. Mir Veys 1715-ə qədər burada hakim olur.

Həmçinin bax
------------

* Gilzaylar
Bar-Koxbanın üsyanı — 132–135-ci illərdə Roma imperiyasının əyaləti İudeyada baş vermiş üsyan.

Üsyanın səbəbləri
-----------------

İudeyada üsyana səbəb Roma imperatoru Adrianın yəhudilərə qarşı ciddi tədbirləri olmuşdu. O,Yerusəlim şəhərinin yerində Elio-Kapitoli şəhəri saldırmışdı. Məşhur Yaxve məbədinin yerində isə Yupiter ilahəsinə həsr olunmuş məbəd tikdirməyə hazırlaşırdı. Adrian yəhudilərə hətta şənbə günlərini bayram etməyi də qadağan etmişdi. Bu üsyan təkcə Roma zülmünə qarşı deyil, həm də yerli hakim sinfə qarşı çevrilmişdi.

Üsyanın gedişi və məğlubiyyəti
------------------------------

Üsyan bütün İudeyanı əhatə etmişdi. Üsyana Simon adlı bir nəfər rəhbərlik edirdi. Sonuncu özünü Bar-Koxba (Ulduzdan doğulmuş) adlandırırdı. Yəhudilər onu "İlahi xilaskar", "Messiya" adlandırırdılar. Üsyançılar Elio-Kapitoli şəhərini tutub onun romalı sakinlərini öldürdülər. Romalılar 3 il üsyançılara qarşı mübarizə aparmalı oldlar. Nəhayət, 135-ci ildə üsyan yatırıldı. Yəhudilərə İudeyada yaşamaq qadağan edildi. Şəhərlərin çoxu dağıdıldı. Sakinləri səhralara qovdular. Bar-Koxbanın üsyanı yəhudilərin sonuncu üsyanı oldu.

Mənbə
-----

Y. Həsənov. Qədim Roma tarixi. Bakı,1975.

Həmçinin bax
------------

*
**V Vaxtanq** yaxud **I Şahnəvaz xan** — Muxrani qolundan ilk Kartli çarı.

Həyatı
------

Çar I Rüstəm tərəfindən 1653-cü ildə vəliəhd təyin edilmişdi. II Abbas ona Şahnəvaz adını vermişdi. 1658-ci ildə çar elan olunmuşdu.

Hakimiyyəti
-----------

1660-cı ildə Araqvi eristavı I Zaalı öldürtmüşdü. 1661-ci ildə oğlu I Arçili İmereti taxtına gətirmişdi. 1664-cü ildə I Arçili həm də Kaxetiya taxtına gətirdi. II Abbasdan sonra Səfəvi taxtına Şah Süleyman Səfəvi (II Səfi) çıxdı. Şah Süleyman (1666 - 1694) 1674-cü ildə yenidən Kaxetiyaya qayıdan İraklini yanına çağırtdırdı. Şahın İraklini Kaxetiyaya hakim təyin edəcəyindən qorxuya düşən Şahnəzər xan (I Arçil) atası Şahnəvaz xanla məsləhətləşmədən İmeretiyaya qaçdı. Hadisələri diqqətlə izləyən Süleyman şah, Şahnəvaz xanı təcili olaraq yanına çağırtdırdı. Şahnəvaz xan yolda vəfat etdi və onu Qumda, mənəvi atası Rüstəm xanın (I Rüstəm) yanında dəfn etdilər.

Ailəsi
------

2 dəfə evlənmişdi. İlk həyat yoldaşı Rodam Orbeliani, ikinci həyat yoldaşı isə Mariam idi. Övladları:

1. I Arçil - Kaxetiya və İmereti çarı
2. XI Georgi - Kartli çarı
3. Aleksandr (İsgəndər Mirzə) - İsfahan darğası
4. Levan - Kartli qəyyumu
5. Luarsab
6. Solomon (Süleyman Mirzə)
7. Anuka - II Abbasla evlənmişdi
Tarixçi Məmməd Əmin Qazıyev ilə səhv salmayın.

**Məmməd Yaqub oğlu Qazıyev** (1921, Gəncə – təq. 2001) — həkim, tibb elmləri doktoru, RSFSR əməkdar həkimi, Azərbaycan SSR sosial təminat naziri (1974–1988).

Həyatı
------

Məmməd Yaqub oğlu Qazıyev 1921-ci ildə Gəncə şəhərində anadan olmuşdur. Orta məktəbi burada bitirdikdən sonra Sovet Ordusunda xidmət etmiş, müharibə iştirakçısı olmuşdur. 1941-ci ildən təhsilini Azərbaycan Dövlət Tibb İnstitutunda davam etdirmiş, burada komsomol komitəsinin katibi seçilmişdir. 1946-cı ildən isə Moskva Dövlət Tibb İnstitutunun aspirantura pilləsində davam etdirmişdir. Tibb elmləri doktoru elmi dərəcəsini almışdır.

Moskvada olduğu dövrlərdə Məmməd Qazıyev SSRİ Nazirlər Soveti yanında Azərbaycan SSR Nazirlər Soveti Daimi Nümayəndəliyinin işçisi olmuşdur. 1949-cu ildən Ümumittifaq Həmkarlar İttifaqları Mərkəzi Şurasında (ÜİHİMŞ) bölmə müdiri, şöbə müdirinin müavini, şöbə müdiri vəzifələrində çalışmışdır. 1974-cü ildən Azərbaycan SSR sosial təminat naziri olmuşdur.

Məmməd Qazıyev 1944-cü ildən Sovet İttifaqı Kommunist Partiyasının üzvü olmuş, Azərbaycan Kommunist Partiyası Təftiş Komissiyasının sədri və IX, X və XI çağırış Azərbaycan SSR Ali Sovetinin deputatı seçilmişdir. "Vətən müharibəsi", "Xalqlar dostluğu", "Qırmızı əmək bayrağı", "Şərəf nişanı" ordenləri ilə təltif edilmiş, "RSFSR əməkdar həkimi" fəxri adına layiq görülmüşdür.

Ailəsi
------

Məmməd Qazıyev Adilə xanımla ailə qurmuşdu. Nailə və Aliyə adlı qızları var. Qızı Aliyə Qazıyeva Heydər Babayevin həyat yoldaşıdır

İstinadlar
----------

1. 1 2 3  *Надежда Исмайлова.* Святой день Мамеда Казиева // Зеркало (rus). 8 мая 2014. 7 aprel 2016 tarixində arxivləşdirilib.
2. 1 2  Газыјев Мәммәд Јагубович // Азәрбајҹан ССР Али Советинин депутатлары. Он биринҹи чағырыш. Бакы: Азәрбајҹан ССР Али Совети Рәјасәт Һеј'әтинин нәшри. 1985. С. 80.
Ardıcıl yaxınlaşma üsulunda hər bir yaxınlaşmada müəyyən inteqrallar hesablanır. Əksər hallarda müəyyən inteqralları dəqiq üsullarla hesablamaq mümkün olmur və təqribi üsullardan istifadə olunur.

Tutaq ki,

{\displaystyle y^{\prime }(x)=f(x,y)}
diferensial tənliyinin {\displaystyle y(x\_{0})=y\_{0}} başlanğıc şərtini ödəyən həllini {\displaystyle [a,b]} parçasında tapmaq tələb olunur {\displaystyle [a,b]} parçasını {\displaystyle h} addımı ilə {\displaystyle n} bərabər hissəyə bölək: 

{\displaystyle h={\frac {b-a}{n}},x\_{i}=x\_{0}+ih,(i=0,1,2,\ldots )}
{\displaystyle [x\_{k},x\_{k+1}]} parçasında tənliyini inteqrallayaq.

{\displaystyle \int \limits \_{x\_{k}}^{x\_{k+1}}y^{\prime }(x)\,dx=\int \limits \_{x\_{k}}^{x\_{k+1}}f(x,y)\,dx}
{\displaystyle y(x)|\_{x\_{k}}^{x\_{k+1}}=\int \limits \_{x\_{k}}^{x\_{k+1}}f(x,y)\,dx\Rightarrow y(x\_{k+1})=y(x\_{k})+\int \limits \_{x\_{k}}^{x\_{k+1}}f(x,y)\,dx} (1)
{\displaystyle [x\_{k},x\_{k+1}]} parçasında {\displaystyle f(x,y)} funksiyasının qiymətini sabit, {\displaystyle (x\_{k},y\_{k})} nöqtəsindəki qiymətinə bərabər götürsək (1) aşağıdakı kimi yazılar:

{\displaystyle y(x\_{k+1})=y(x\_{k})+f(x\_{k},y\_{k})(x\_{k+1}-x\_{k})=y(x\_{k})+f(x\_{k},y\_{k})h}(2)
(2) {\displaystyle (x\_{k},y\_{k})} nöqtəsində tənliyin {\displaystyle y(x)} həllinə çəkilmiş toxunanın tənliyidir. Sanki
{\displaystyle [x\_{k},x\_{k+1}]} parçasında tənliyin həlli abisisi {\displaystyle x\_{k}} olan nöqtədə çəkilmiş toxunana paralel və {\displaystyle (x\_{k},y\_{k})} nöqtəsindən keçən düz xətt parçası ilə əvəz olunur. Nəticədə həllə yaxın sınıq xətləri alırıq ki, bu sınıq xəttə Eyler sınıq xətti deyilir. {\displaystyle x\_{k+1}-x\_{k}=h} olduğunu nəzərə alsaq və sadə işarələmələrdən istifadə etsək, hesabat düsturlarını aşağıdakı şəkildə yaza bilərik:

{\displaystyle y\_{k+1}=y\_{k}+f(x\_{k},y\_{k})h}
**Beyt-din** (ivr. ‏בית דין‏‎, *Bet Din*, hərf. "mühakimə evi", [bet ˈdin], aşkenazi: ***beys-din***) — iudaizmdə ravvin məhkəməsi. Qədim dövrlərdə hüquq sisteminin əsasını təşkil edirdi. İndiki dövrdə həm İsraildə, həm də yəhudi diaspor icmalarında bir sıra dini məsələlərdə qanuni güclərdə istifadə edilir. Burada onun hökmləri xüsusi olaraq iudaist dini həyatı ilə bağlı məsələlərdə müxtəlif dərəcədə səlahiyyətlərə malikdir.

İndiki dövrdə
-------------

Ortodoks iudaizmdə adət-ənənələr bildirir ki, beyt-din dinlənilən işə aid hər hansı "*halaxa*" işlərində digər üzvlərə təlimat verə bilmək üçün ən azı biri "*halaxa*" haqqında geniş məlumatlı olan üç müşahidəçi yəhudi kişidən ibarətdir. Beyt-din işindəki ravvinlər yəhudi hüququnun bütün aspektləri üzrə mütəxəssis olmalı deyil, yalnız sözügedən sahə üzrə mütəxəssis olmalıdırlar. Qadınlara beyt-dində xidmət etməyə icazə verən bir sıra ravvinlər də var.

Proqressiv icmalarda, eləcə də iudaizmin digər qeyri-ortodoks axınlarında qadınlar beyt-dində xidmət edirlər.

İstinadlar
----------

1. ↑  *Ginzberg, Louis.* "Bet Din". Jewish Encyclopedia. 3 January 2018 tarixində arxivləşdirilib. İstifadə tarixi: 1 April 2018.
2. ↑  "Conversion to Judaism". www.jewishvirtuallibrary.org. 2016-03-04 tarixində arxivləşdirilib.
3. ↑  Yam Shel Shlomo, Yevamoth. 24b.
4. ↑  *Uziel, Benzion Meir Chai.* Mishpatei Uziel. Vol 4, Choshen Mishpat siman 5.
5. ↑  Rabbinical Assembly Responsa on Testimony Arxivləşdirilib 2012-01-28 at the Wayback Machine Retrieved 1-17-2012

Xarici keçidlər
---------------

* Gov.il: The Rabbinical Courts (Israel)
* London Beth Din (UK)
* Beth Din of America
* The Johannesburg Beth Din
* Beth Din of the Business Halacha Institute
* What is a Beit Din (Chabad.org)

|  |  |
| --- | --- |
|  Bu şablona bax   Lüğətlər və ensiklopediyalar | Böyük norveç · Qısa yəhudi · Britannica (onlayn) |
| Normativ yoxlama | LCCN: sh85110181 |
**Kəbərlər** — Xəzərlərin tərkibinə daxil olan türkdilli tayfalardan biri.

Tarix
-----

IX əsrdə indiki Ukraynanın Poltava çevrəsində yaşamışdılar. Həmin əsrdə Xəzər xaqanlığına üsyan edən 3 boydan biriydi.

Bizans imperatoru VII Konstantinin yazdığı *De Administrando Imperio* adlı kitaba görə, bu üsyanlar yetərince diqqətə dəyər üsyanlar olmuşlar və bunun nəticəsində Kəbərlər 854-cü ildə xaqanlıqdan qovuldular və əraziyə o dövrdə təzə-təzə köç edən macarların *Het-Magyar* (Yeddi Macar) boyuna sığındılar.

Macarıstana köçən Kəbərlər əvvəllər Xəzər dilində danışırdılar, sonralar isə tədricən assimilyasiya olunaraq macar dilini qəbul etdilər və macarların arasında əriyib getdilər. Kəbərlərin təsiri ilə macar dilinə xeyli türk sözü keçib.

### Azərbaycanda

Kəbərlər Azərbaycana erkən orta əsrlərdə gəlmiş, Mil və Qarabağ düzlərində məskunlaşmışlar, Kəbirli elinin əsasını qoymuşlar.

Mənbə
-----

* Q. A. Qeybullaev, Xazarskie etnonimı v Azerbaydjane. DAN Azerb. SSR, 1980, № 10, s. 95–96.

İstinadlar
----------

1. ↑  'Шушарин В.П. Ранний этап этнической истории венгров. М.1997. ISBN 5-6004-105-5.

Həmçinin bax
------------

* Xəzərlər
* Kəbirli eli

Xarici keçidlər
---------------

|  |  |
| --- | --- |
|  | ***Etnik qrup** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin*. |
**Əbubəkr Əhməd bin Hüseyn Beyhəki** ( (fars.), 994-9.4.1066) — İslam alimi.

Həyatı
------

Məşhur hədis və fiqh alimidir. Adı Əhməd ibn Hüseyn, künyəsi Əbu Bəkrdir. Nişapurun Beyhək qəsəbəsindən olduğu üçün Beyhəki deyə məşhur olmuşdur. Beyhək qəsəbəsinə bağlı Hüsrəvcird kəndində 994-cü ildə (hicri 384) doğuldu, 1066-cı ildə (Hicri 458) Nişapurda vəfat etdi.

Kişik yaşda elm öyrənməyə başlayan Beyhəki zəkasının itiliyi, yaddaşının qüvvəti, öyrənmək arzusu və elm öyrənməkdəki ixlası ilə xocalarının diqqətlərini üzərinə çəkdi. Beyhəki Xorasan, Bağdad, Kufə və Məkkə kimi elm mərkəzlərində zamanın alimlərindən ağlı və nəqli elmləri təhsil aldı. Yüzdən atıq xocadan hədis öyrəndi. Əbul-Fəth Nasir ibn Muhamməd Üməridən fiqh elmini, Hakimidən hədis elmini, İbni Fürəkdən kəlam elmini, Əbu Əli Rudbaridən təsəvvüf elmini öyrəndi. Böyük alim oldu, ona elmin minarəsi deyildi. Bir çox alim yetişdirdi. Şeyxülislam Əbu İsmayıl əl-Ənsari, Zahir ibn Tahir, Əbu Abdullah əl-Fəravi, oğlu İsmayıl ibn Əhməd onun yetişdirdiyi alimlərdəndir.

Kəlam elmində Əhli-sünnət etiqadına böyük xidmətlər etdi. Müxtəlif elmlərdə xüsusilə hədis, fiqh, kəlam elminə aid yüzlərlə əsər yazdı. Xorasanda hədis elmində onun icazəsi olmadan, o icazət (diplom) vermədən kimsə hədis elmindən söz edə bilməzdi. Şafi fiqhi öyrətməsi üçün Nişapura çağırıldı. Hər nə qədər məmləkətinə qayıtmaq istədi isə də 9 aprel 1066-cı il tarixində (hicri 10 Cemazil-əvvəl 458) vəfat etdi. Cənazəsi yaxın olan Beyhək qəsəbəsinə aparıldı.

Elm və fəzilətdə yüksək bir şehx olan Beyhəki həzrətləri davamlı oxuyar, araşdırar, təsnif edər, əsərlərini tələbələrinə oxudar, elmlə məşğul olar, kasıblığa səbir edər, halından heç şikayət etməzdi. Az yeyər, az içərdi. Qırx dörd yaşından sonra vəfatına qədər otuz il bayram günləri xaric davamlı oruc tutmuşdur.

Əsərləri
--------

* 1-Əs-Sünən-ül-Kübra: Hədisi-şərif kitabı olub on cilddir. Əshabı-kiram və Təbiinin adları, sənəd və raviləri içərisində olan bir fihrist vardır.
* 2-Əs-Sünən-üs-Suqra: İki cilddir.
* 3-Kitab-ül-Əsmə vəs-Sıfat: İki cilddir.
* 4-Delail-ün-Nübüvvə: Üç cilddir.
* 5-Menakıb-üş-Şafi
* 6-Arifət-üs-Sünən vəl-Asar: Əsər dörd cilddir.
* 7-Şuab-ül-İman
* 8-Ət-Tərgi vət-Tərhib
* 9-Kitab-üz-Zühd-il-Kəbir
* 10- Əl-Basü vən-Nüşur
* 11-Fədail-üs-Səhabə
* 12-Əl-Məhdal iləs-Sünənil-Kübra
* 13-Əl-Məbsut
* 14-Əl-Ədəb
* 15-Əl-Etiqad ala Məzhəb-is-Sələfi Əhlis-Sünnət vəl Cəmaa
* 16-Əhkam-ül-Quran

İstinadlar
----------

Həmçinin bax
------------

Xarici keçidlər
---------------

* Beyhəki  (fars.)


1. 1 2  *Bibliothèque nationale de France* BnF identifikatoru (fr.): açıq məlumat platforması. 2011.
2. 1 2  Aḥmad ibn al-Ḥusayn Bayhaqī // Faceted Application of Subject Terminology.
3. ↑ . S. 12.
**Lixtenşteyn Dövlət Kitabxanası** — Lixtenşteyn Milli Kitabxanası Vaduzda yerləşir. Kitabxana 1961-ci ildə yaradılıb.

Təsvir
------

Kitabxana 1961-ci ildə Landesgesetzblatt hökumət nəşrində (14 noyabr 1961-ci il, № 25) dərc edilmiş qanuna əsasən yaradılmışdır.
Kitabxananın orqanları təsis şurası, kitabxana komissiyası və aparıcı kitabxanaçıdır. Kitabxana ölkənin milli (Lixtenşteynin qanuni depozit kitabxanası), patent və ictimai kitabxanası kimi fəaliyyət göstərir.
Açılış saatlarında Dövlət Kitabxanası Lixtenşteynin və İsveçrənin mövcud qanunvericiliyini məsləhətləşməyə və çapa təqdim etməlidir.
Kitabxananın fondu 285 000 eksponat təşkil edir. 2003-cü ildən Lixtenşteyn Universitetinin kitabxanasının kolleksiyaları da burada saxlanılır.
Kitabxana Vaduz, Herberveg küçəsi 5 ünvanında yerləşir.
2012-ci ilin avqustunda Dövlət Kitabxanası Lixtenşteyn Knyazlığının Tarix Cəmiyyətinin İllik kitabının, köhnə milli qəzetlərin və Lixtenşteynin digər nəşrlərinin skan edilmiş şəkillərinə onlayn çıxışı təmin edən layihə təqdim etdi.
2016-cı ildə Dövlət Kitabxanası 1 811 939 İsveçrə frankı gəlir əldə edib. Gəlir əsasən Lixtenşteyn hökumətindən 1,740,000 CHF məbləğində dövlət vəsaitindən ibarət idi.

İstinadlar
----------

1. ↑  .
2. ↑  Swiss GLAM Inventory, 16 September 2016. 2016.
3. ↑  "Establishment Law". 2019-10-16 tarixində orijinalından arxivləşdirilib. İstifadə tarixi: 2007-12-01.
4. ↑  "*dandelon.com* (website)". 2018-06-04 tarixində arxivləşdirilib. İstifadə tarixi: 2024-02-27.
Bu adın digər istifadə formaları üçün bax: Elegiya.
**Elegiya** (yun. έλεγος – şikayət) — ədəbi-musiqi janrı. Әdәbiyyatda – meditativ və emosional məzmunlu (adətən, kədərli) orta uzunluqlu şeir. Çox vaxt birinci şəxsin dilindən deyilir və qarışıq kompozisiyalı olur. Antik yunan ədəbiyyatında lirik şeir növü. Adətən, şadlıq və kədər hisslərinin üzvi surətdə birləşdiyi elegiyalar olduğu kimi, şairin yalnız qəmli düşüncələrini ifadə edən elegiyalar da vardır. Qədim Yunanıstanda bu şeirin ən təsirli nümunələrini Arxilox və Kallimax yaratmışlar. Latın şairlərindən Ovidi və Katull, rus şairlərindən V. Trednakovski, K. Batyuşkin, V. Jukovski, A. Puşkin, M. Lermontov, N. Nekrasov, A. Blok və başqaları da elegiya yaratmışlar. Formasında, həcmində və qafiyə quruluşunda möhkəm və aydın bir mürəkkəblik olmasa da, antik poeziyada elegiya iki beytdən, sonrakı dövrlərdə isə çox vaxt 8–20 misradan (iki beş bənddən) ibarət olmuşdur.

Musiqidə kədərli, seyrçi, ovqat yaradan əsər (məs. Borodinin "Uzaq vətənin sahilləri üçün" romansı, Massnenin fp. və violonçelin müşayiəti ilə səs üçün "Elegiya"sı). Bəzən E.janrında sırf instrumental pyeslər də yazılır (F.Әmirovun "12 miniatür" silsiləsindən "Elegiya", T. Bakıxanovun "Violonçel ilə orkestr üçün elegiya"sı və s.)

İstinadlar
----------

1. ↑  Azərbaycan ədəbiyyarı [*ölü keçid*]

Ədəbiyyat
---------

* Ədəbiyyatşünaslıq terminləri lüğəti. Bakı,1978, səh.61

Xarici keçidlər
---------------


|  |  |
| --- | --- |
|  | ***Ədəbiyyat** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
**Silent Hill 4: The Room** — 2004-cü ildə "Team Silent" tərəfindən hazırlanmış və "Konami" tərəfindən satışa çıxarılmış survival horror janrında olan videooyun.

Məzmun
------

Silent Hill The room digər Silent Hill oyunlarından fərqlənir. Ən əsas fərqlərdən biri hadisələrin Silent Hill şəhərində yox, Eşfild şəhərində cərəyan etməsidir. Oyunun baş qəhrəmanı Henri Touşland adlı gəncdir. O, Eşfild şəhərinin cənubunda yerləşən sakit səmtə köcür. Burada 302 nömrəli evdə yaşamağa başlayır. İlk günlər hər şey qaydasında getsədə, bir anda vəziyyət dəyişir. Bir gün Henri yuxudan ayılanda evdə baş verən qəribəliklərdən şüphələnir. Evin bayır qapısı açılmır, onun üzərində qanla yazılmış *bayıra çıxma!* yazısını gördükən sonra durumun ciddi olduğunu anlayır. Evdə bütün xarici çıxışlar oyunun ilk bölməsində bağlıdır. Yalnız hamamotaqında olan dəlikdən başqa. Henri hamamotaqında daxil olanda divarda diametri 50 sm olan dəliyin açıldığını görür. Dəliyin icərinsə daxil olmaqdan başqa çarəsi olmayan Henri hamamotaqdında tapdığı dəmir borunu götürərək, dəliyə daxil olur. Bununla da Silent Hill 4-ün əsas süjet xətti başlayır. Oyun ərzində Henri tez-tez 302 nömrəli evə qayıdır. Bunun əsas səbəbi oyunu yaddaşa həkk etmək üçün yeganə yerin evdə, olan telefon kitabçası olmasıdır.

Personajlar
-----------

Henri Touşland baş qəhrəmandır. Eşfild şeherinde, 302 nömrəli evdə yaşayir. Bir müddətdən sonra evin qapisi möhkəm kilidlənir ve Henri cıxış yolu axtarmağa başlayır.



1. 1 2  redump.org (ing.). Europe.
**Gövhər Hacı Məcid qızı Cəfərzadə** — Şamaxıda öz vəsaiti hesabına qız məktəbi açmış Azərbaycanın maarifçi xanımı.

Həyatı
------

Gövhər Cəfərzadə 1883-cü ildə Şamaxıda anadan olmuşdur.

Maarifçilik fəaliyyəti
----------------------

O, Şamaxıda öz vəsaiti hesabına 1912–1918-ci illərdə "Məktəbi-Şövqiyyə" adlı ikisinifli qız məktəbi açaraq, burada və daha sonra Ucarda və Bakının bir sıra məktəblərində müəllimlik etmiş, savad kurslarında qadınlara dərs demişdir. Lakin çar məmurları Gövhər xanımın açdığı qız məktəbini hökumət əleyhinə fəaliyyətdən qorxub bağladılar. Bu azsaylı savadlanan azərbaycanlı qadınlara paralel olaraq onlarla neft milyonçusunun həyat yoldaşı, qızı evlərində ianə məclisləri, "bəyaz çobanyastığı", "sinidə lentlər" aksiyaları keçirir, özləri kimi varlılardan pul yığıb qadınlar üçün məktəblər, savadsızlığın ləğvi məntəqələri açdırırdılar. "Bəyaz çobanyastığı" günlərində "Müqəddəs Nina" gimnaziyasının qızları rəmzi olaraq adi çobanyastıqlarını ağlasığılmaz yüksək qiymətlərə alır, yığılan pullar müsəlman qızların təhsilinə xərclənirdi. Azərbaycan maarifçisi Həsənbəy Məlikov və xanımı Hənifə Məlikzadə Zərdab kəndində 16 il polis nəzarəti altında yaşamağa məcbur olarkən qadınlar arasında maariflənmə aparır, oulsuz məktəb açırdılar.

Vəfatı
------

Maarifçi xanım 1936-cı Bakı şəhərində ildə vəfat etmişdir.

Xarici keçidlər
---------------

* CƏFƏRZADƏ Gövhər Hacı Məcid qızı (Şövqiyyə)
* Azərbaycanın ilk maarifçi qadın cəmiyyətləri
* Azərbaycanın ilk maarifçi qadın cəmiyyətləri
* Xalq təhsilinin fədakarları

İstinadlar
----------

1. ↑  Cümhuriyyətə İşıq Saçan qadınlar (Araşdırma yazılar toplusu), Bakı, "Nurlar", 2018, 496 səh.
**Qızılı balıqcıq vəya Bayram balığı**, **Şələquyruq qızıl balığı**?, **Yapon balığı**? (*lat.* Carassius auratus) Çəkikimilər dəstəsinin Çəkilər fəsiləsinin Daban balıqlar cinsinə aid balıq növü.

Çarprazlama üsulu istehsal ilə fərqli rənglərdə və bədən quruluşunda çox növü çıxarılmışdır. Şələquyruq qızıl balığı soyuq suda da yaşaya bilərlər. Tapıldıqları akvariumlarda tək cins olaraq bəslənirlərsə isidiciyə ehtiyac yoxdur. Su istiliyinin 25 dərəcə üstündə olması sağlamlıqlarına mənfi təsir edər. Koi olaraq adlandırılan törəmələri hovuzlarda 59 sm boy, 4.5 kq ağırlığa çata bilərlər.

Artıma
------

Lazımlı şərtlər və damızlıklar təmin edilsə akvariumda çıxarılması mümkündür. Yumurta tökərək törəyərlər. Qəlsəmə qapaqlarının kənarı ağ olsa bu kişidir. Yumurtlamağa hazır olan dişinin qarını şişər, kişinin qəlsəmə qapaqlarında nöqtələr çıxar və davamlı dişini anüs bölgəsinə vuraraq qovalar. Yumurta tökən dişinin ardından kişi spermalarını boşaldar. Balıqlar izlənilməli yumurtlama bitdikdən sonra bərabər dərhal başqa akvariuma alınmalıdır. Lakin yapon balıqları artıma əsnasında suyu dümağ edər. Bu da törəmənin müşahidə edilməsi üçün mənfi bir istiqamətdir. Tankın dibinə misket döşəmək yumurtlamadan sonra cütlərin öz yumartalarını yeməməsi üçün tətbiq olunan bir üsuldur. Yumurtaların olduğu tanka uyğun miqdarda metilen mavisi əlavə olunaraq, ventilyasiya davamlı işlədilməli yumurtaların göbələkləşməsinə icazə verilməməlidir. Çox kiçik ölçülərdə yumurtadan çıxan bala balıqları böyütmək diqqət və təcrübə istər.

* 
* 
* 
* 


|  |  |
| --- | --- |
|  | ***Balıq** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |



|  |  |
| --- | --- |
| Taksoneyniləşdirmələri | 
* Wikidata: Q123141
* Wikispecies: Carassius auratus
* ADW: Carassius\_auratus
* AFD: Carassius\_auratus
* BioLib: 15555
* BOLD: 10846
* EoL: 214363
* EPPO: CRSSAU
* Fauna Europaea: 304427
* Fauna Europaea (new): 3aaac6bc-e220-4264-81bc-a9416f42c9a7
* FishBase: 271
* GBIF: 4286942
* GISD: 368
* iNaturalist: 58612
* IRMNG: 10153222
* ITIS: 163350
* IUCN: 166083
* NAS: 508
* NBN: NHMSYS0000544632
* NCBI: 7957
* NZOR: a1b4e438-3cd2-4f7a-ba28-6c7a9a18c3d3
* ODNR: goldfish
* Plazi: 7B90BD6C-8901-8CC3-B8AA-CAD34B8F98F1
* WoRMS: 154298

 |

1. ↑  Integrated Taxonomic Information System (ing.). 1996.
**Axıştır mağarası**.

Haqqında
--------

Qafqazın üst paleolit dövrü düşərgələrindən biri də Axiştır mağarasıdır. Mağara Qara dənizin sahilində Soçi şəhərindən 15 km cənubda Mizimti çayının sol sahilində dəniz səviyyəsindən 300 m yüksəklikdə yerləşir. Mağara ilk dəfə 1936-cı ildə M. Z. Paniçkina tərəfindən qeydə alınmışdır. Abidədə 1937–1938-ci illərdə S. N. Zamyatnin rəhbərliyi altında qazıntı işləri aparılmışdır. Mağarada çöküntünün ümumi qalınlığı 6 m-dir. Abidənin çöküntülərində 7 mədəni təbəqə qeydə alınmışdır. III təbəqədən üst paleolit, aşağı təbəqədən isə Mustye mədəniyyətinə aid maddi mədəniyyət qalıqları aşkar edilmişdir. Sonrakı dövrlərin qazıntıları bu abidədə daha 2 təbəqə — mezolit və eneolit dövrü təbəqələrini üzə çıxarmışdır. Abidədən 6 minə yaxın fauna qalıqları, 4 minə yaxın daş məmulatı aşkar olunmuşdur. Əldə olunan fauna qalıqlarının 90%-dən çoxunu mağara ayılarının sümükləri təşkil edir. Düşərgənin daş məmulatlarının əksəriyyəti çaxmaq daşından hazırlanmış alətlərdən ibarətdir/

Mənbə
-----

* İradə Avşarova, Qənirə Pirquliyeva. Qafqaz arxeologiyası. Bakı,2010

.
**Qonaqkənd rayonu** — 1930–1959-cu illərdə Azərbaycan Sovet Sosialist Respublikasında mövcud olmuş inzibati vahid. İnzibati mərkəzi Qonaqkənd kəndi olmuşdur.

Tarixi
------

Qonaqkənd rayonu Azərbaycan Sovet Sosialist Respublikasının rayonlaşdırılması səbəbi ilə 8 avqust 1930-cu il tarixində təşkil olunmuşdur. 1952–1953-cü illərdə rayon Bakı vilayətinə daxil edilmişdir. 1947-ci ilə aid məlumatlara görə rayonun daxilində 19 kənd sovetliyi olmuşdur. 4 dekabr 1959-cu ildə Qonaqkənd rayonu ləğv edilmiş, ərazisi isə Quba rayonuna birləşdirilmişdir.

Əhali
-----

1939-cu il siyahıyalmasına əsasən Qonaqkənd rayonunun əhalisi 20.896 nəfər olmuşdur. Onlardan 59,7%-i azərbaycanlı, 39%-i digər xalqlardan (tatlar çoxluq olmaqla), 1,3%-i ruslar idi.

Mətbuat
-------

Rayonda 1935-ci ildə "*Sosializm maldarlığı*" qəzeti nəşr olunurdu. Qəzet 1938-ci ildə "*Staxanovçu maldar*", 1954-cü ildə isə "*Kommunizmə doğru*" olaraq ad dəyişmişdir..

İstinadlar
----------

1. ↑   (6000 nüs.). Баку: Азербайджанское гос. изд-во. 1977. səh. 218.
2. ↑  "Всесоюзная перепись населения 1939 года. Национальный состав населения районов, городов и крупных сел союзных республик СССР". Демоскоп. 2022-01-27 tarixində arxivləşdirilib. İstifadə tarixi: 2020-11-09.
3. ↑ . 3. Москва: «Книга». 1978. səh. 16.
Ordubad rayonunda qəbiristanlıq
**Qəbiristanlıq** və ya **Məzarlıq**  — Ölülərin dəfn edildiyi ümumi ərazi.

Sözün mənşəyi
-------------

Azərbaycan dilində *qəbir* sözü qədim Akkad dili və İvrit dili ilə qohumdur. Belə ki, Akkad dilində *qebēru* , *qebru*, *qubūru*, *qubirtu*, *qabbiru*, *naqbaru* və İvrit dilində qever sözləri eyni məna ilə istifadə olunub.

İbtidai-icma quruluşu zamanı, ölülər evlərin yaxınlığında, arasında və ya içərisində dəfn edilirdi. Bu dövrlərdə geniş məzarlıqlar mövcud olmamışdır. Orta əsrlərdə Taun, Vəba kimi xəstəliklərin sürətlə yayılması nəticəsində cəsədləri, insanların yaşadığı ərazilərin kənarında dəfn edilməyə başlanıldı. Xəstəlik təhlükəsindən bəzi cəsədlər yer altı katakombalara yerləşdirilirdi. Katakoba şəklində dəfn adəti qədim zamanlardan olsa da, Paris şəhərində XIX (19-cu) əsrə aid katakombalar vardır. Burada xəstəlikdən ölmüş insanlar dəfn edilmişdir. Bir sıra qəbirstanlıqlar vardır ki, orada məşhur insanların dəfn olunmamsı səbəbindən bütün dünyada məşhurdur. Paris şəhərində yerləşən Per-Laşez qəbiristanlığında 400-dən artıq məşhur şəxs dəfn olunmuşdur. Tanınmış bəstəkar Frederik Şopen və yazıçı-dramaturq Onore de Balzak Per-Laşez qəbiristanlığında dəfn olunmuşdular.

İstinadlar
----------

1. ↑

Xarici keçidlər
---------------

|  |  |
| --- | --- |
|  Bu şablona bax   Tematik saytlar | Giant Bomb |
| Lüğətlər və ensiklopediyalar | Böyük katalan · Böyük rus · İranika · Britannica (11-ci) · Britannica (onlayn) · Catholic (1997—…) · Treccani · İsveçrə tarixi |
| 

| Normativ yoxlama |
| --- |
| BNE: XX525519 · BNF: 11938920h · GND: 4018537-0 · LCCN: sh85021756 · NDL: 00560906 · NKC: ph121017 |

 |
Yerin sahəsinin təxminən 60%-i 10 km dərinliyə qədər antropogen təsirə məruz qalmışdır. Litosferə antropogen təsirin nəticələri bunlardır: münbit torpaqların sıradan çıxması, süni səth və yeraltı strukturların yaranması, böyük həcmdə süxurların yerdəyişməsi, relyefin dəyişməsi, qruntların geodinamik tarazlığının pozulması; texnogen zəlzələlər, karst, torpağın oturması (enməsi), eroziyası, sürüşmələr, donuşluq rejiminin pozulması, torpaqların kimyəvi və radioaktiv çirklənməsi və s.

Texnogen təsirlər
-----------------

Texnogen təsirlər – faydalı qazıntıların yeraltı yuyulmalarla çıxarılması, yeraltı tikinti, yeraltı suların intensiv istifadəsi, bitki örtüyünün məhv edilməsi, axıntı sularının atılması və s. karst əmələgəlmə proseslərini yaradır və onların yaranmasına kömək edir. Texnogenezlə gücləndirilmiş (oyadılmış, hərəkətə gətirilmiş) karst təbii karstdan inkişafının sürəti ilə və baş verməsinin intensivliyi ilə, sahəsinin azlığına və yayılma dərinliyinə görə fərqlənir. Texnogen karst karbonat, gips – anhidrid və duz süxurlarında geniş yayılmışdır.
Texnogen təsirlər həmçinin külək eroziyasının inkişafına səbəb olur, burada deflyasiyanın (sovurub-çıxarmanın) aparıcı rolu vardır. Eol fəaliyyəti başlıca olaraq insanın həyat mühitinə məxsusdur, çunki texnogenez – bitkilərin məhvi, torpaqların şumlanması, qruntların qurudulması, terrasların düzəldilməsi və s. küləyin işini gücləndirir. Eol proseslərinin inkişafı üçün əlverişli olan çox böyük ərazilər vardır. Hərəkət edən qumlar, toz tufanları son onilliklər kortəbii xarakter daşıyır, xalq təsərrüfatına böyük zərər vurur. İnsan fəaliyyətinin təbii proseslərə təsiri ilə fəallaşan dəniz abraziyası geniş vüsət almışdır. Dənizə bərk axarın kəskin azalması, çimərliklərin (plyajların) təbii qidalanma mənbələrinin gücdən düşməsi, qum-çaqıl materialının təsərrüfat ehtiyacları üçün istifadə edilməsi və s. kimi hallar abraziyaya şərait yaradır. Sahillərin yuyulması güclənir, plyajların sahəsi azalır. Sahillərin dağılma sürəti indi 4–6 m/il-ə çatmışdır.

Xarici keçid
------------

* Texnogen təsirlər

Həmçinin bax
------------

* Eroziya

İstinad
-------

1. ↑  Məmmədov Q. Ş. Xəlilov M. Y. Ekologiya və ətraf mühit. Bakı 2004
Bu adın digər istifadə formaları üçün bax: Körpübaşı.

**Körpübaşı** — Trabzon elinin bir ilçəsidir.

Sürmənə, Araklı və Çaykara mahalları arasında qalar. 1998-ci ildə Körpübaşının Beşköy diyarında əlim bir sel fəlakəti olmuş və 40 küsər türk vətəndaşı həyatını itirmişdir. Mərhum Adnan Qəhvəçi, mərhum Rəcəb Yazıcıoğlu və Mustafa Sait Yazıcıoğlu bu mahala bağlı Beşköy diyarının yetişdirdiyi dövlət adamlarıdır. Milli futbolçu Fateh Təkkə bu mahalda doğulmuşdur.

Tarix boyunca bir çox nazirlər və vəkillər yetişdirmişdir.

Tarixi
------

Körpübaşı mahalının tarixçəsi və ilk yerləşmələr haqqında elmi məlumat yox deyiləcək qədər azdır. Əldəki tarixi məlumatlara görə Trabzon və havalısının Orta Asiyadan gələn qövmlər tərəfindən məskunlaşdırılması ilə, əvvəl sahil şeridi, daha sonra da Körpübaşı məskunlaşdırılmışdır.

Köprübaşını ilk məskunlaşdıran qövmlər gur meşələr arasında Günəşdən bir yer taparaq bura yerləşmişlər. İlk məskunlaşdırılan bu yerlər əvvəlcə Günəşdən ar, daha sonra GÜNEŞARA adını almışdır. Bu günki Cücərtili, Gündoğan və Akpınar Məhəllələri ilə Cütə Körpü, Günəşli (GÜNEŞERA) Kəndi adı altında tək muxtarlıq olaraq 1929-cu ilə qədər davam etmişdir.
Körpübaşı 1929-cu ildə 15 kənddən ibarət olan mahala çevrilmişdir.
Cücərtili, Akpınar və Gündoğan Məhəllələrinin tüzəl şəxsiyyətlərinin birləşdirilməsi ilə 1965-ci ildə KÖPRÜBAŞI BƏLƏDİYYƏSİ qurulmuşdur.
5 May 1990 tarixində 3644 saylı qanunla Sürmənə Mahalından ayrılaraq yeni bir mahal olaraq qurulmuş olub; 12 Avqust 1991 tarixində ilk Baş məmuru vəzifəyə başlamışdır.

Məhəllə və kəndlərin mahal mərkəzinə uzaqlıqları:

Beşköy 3 km  

Arpalı Kəndi 27 km  

Çifteköprü Kəndi 5 km  

Günəşli Kəndi 7 km  

Yağışlı Kəndi 7 km  

Akpınar Məhəlləsi -  

Cücərtili Məhəlləsi -  

Gündoğan Məhəlləsi -  

Qonaqlı Məhəlləsi 4 km  

Küçükdoğanlı Məhəlləsi 5 km  

Yılmazlar Məhəlləsi 7 km  

Dağardı Məhəlləsi 9 km  

Emirgan Məhəlləsi 9 km  

Büyükdoğanlı Məhəlləsi 15 km

İstinadlar
----------

Həmçinin bax
------------

| ⛭Trabzon ilçələri |
| --- |
| İl mərkəzi | 
* Trabzon

 |
| Bağlı ilçələr | 
* Ağcaabad
* Araqlı
* Arsin
* Beşikdüzü
* Çarşıbaşı
* Çaykara
* Dərnəkbazarı
* Düzköy
* Hayrat
* Körpübaşı
* Maçka
* Of
* Ortahisar
* Sürmənə
* Şalbazarı
* Tonya
* Vəqfikəbir
* Yomra

 |
Şüşə bonq **ABonqtet** — tütün çəkmək üçün cihazdır. Bir qayda olaraq, bu, çətənə yandırmaq üçün konus formalı bölməsi olan, qismən su ilə doldurulmuş kiçik bir qabdır. Bong-dan istifadə edərkən, tənəffüs edilmiş tüstü sudan keçir və bununla da soyudulur. Çətənə çəkənlər arasında bonqlar populyarlıq təşkil edir. Bonq istifadə edərkən daha çox tetrahidrokannabinolun bonq çəkənin ağciyərlərinə daxil olmasını təmin edir. Eyni zamanda ağciyərlərə qatran və digər zərərli maddələrin qəbulu da artır.

ABŞ-ın əksər ştatlarının qanunvericiliyi bonqları narkotik vasitələrdən istifadə üçün istifadə olunan cihazlar hesab edir, ona görə də onların saxlanması və satışı qadağandır.

Tarixi
------

Afrikada, Efiopiya mağaralarında aparılan qazıntılar zamanı alimlər 11–14-cü əsrlərə aid tütün boruları tapıblar. Mağaradan müxtəlif otların qalıqları tapıldı və nəzəriyyələrə görə, bu borular bonqun inkişaf tarixinin başlanğıcıdır.

İstinadlar
----------

1. ↑  "Grandma Bong Toke". Reaction GIFs. 20 noyabr 2014. 2023-09-02 tarixində arxivləşdirilib. İstifadə tarixi: 2023-09-02.
2. ↑  *R.N, Mary Lynn Mathre.* "Cannabis in Medical Practice: A Legal, Historical and Pharmacological Overview of the Therapeutic Use of Marijuana" (ingilis). McFarland. 1 iyul 1997.
3. ↑  *Teesson, Maree; Degenhardt, Louisa; Hall, Wayne.* "Addictions" (ingilis). Psychology Press. 2002.
Apokaliptik janr olaraq da bilinən Neofolk, 1980-ci illərdə pank-rok dairələrində ortaya çıxan xalq və sənaye musiqisinin elementlərini birləşdirən eksperimental musiqinin bir növüdür. Neofolk ya yalnız akustik ola bilər, ya da akustik xalq alətlərini müxtəlif digər səslərlə birləşdirə bilər.

Tarixi
------

"Neofolk" ifadəsi, 20-ci əsrin sonlarında Duglas Pearce (Death In June), Tony Wakeford (Sol Invictus) və David Tibet (Current 93) kimi musiqiçilərin təsirləndiyi musiqiləri təsvir etmək üçün bu termini istifadə etməyə başlayan ezoterik musiqi dairələrindən qaynaqlanır. Neofolka bənzər səsləri və mövzuları olan İngilis-Amerikan xalq musiqisi hələ 1960-cı illərdə mövcud idi.

Mədəniyyət
----------

Neofolk janrında olan sənətçilərin əksəriyyəti arxaik, mədəni və ədəbi istinadlara diqqət yetirirlər. Yerli ənənələr və yerli inanclar ezoterik və tarixi mövzularla yanaşı ağır şəkildə təsvir olunmağa meyllidir.
Müasir və orijinal neofolk sənətçilərinin toxunduğu mövzularda müxtəlif neopaganizm və okkultizm formaları rol oynayır. Run əlifbası, bütpərəst Avropa yönləri və qədim və əcdadlara maraq göstərmək üçün digər vasitələr tez-tez neofolk musiqisində olur. Estetik olaraq, bu mövzuya istinadlar qrup adları, albom sənət əsərləri, geyim və digər müxtəlif bədii ifadə vasitələri içərisində olur. Bu cür qrupların çoxu metaforada bu canlanmaya istinad edir, və Faşist simvolizmi və şüarlarını istifadə edirdi. Bu janrın ifrat sağçılarla birləşməsinə gətirib çıxardı, baxmayaraq ki, bu azarkeşlər tərəfindən mübahisəli qarşıalandı. Nəticə olaraq, bəzi qruplar alqılanan faşist və bu mövzuda döyüş sənayesi ilə əlaqəli mövzulara qarşı olduqlarını bildirdilər.

Apokaliptik folk
----------------

Bir təsviri olaraq, apokaliptik xalq janrı neofolkdan əvvəl mövcud olmuş və David Tibet tərəfindən 1980-ci illərin sonları və 1990-cı illərin əvvəllərindəki Current 93 qrupunun musiqisini təsvir etmək üçün istifadə edilmişdir.

İstinadlar
----------

1. ↑  Webb, Peter (2007). "Neo-Folk or Postindustrial Music"Exploring the Networked Worlds of Popular MusicRoutledge.  Arxivləşdirilib 2020-05-01 at the Wayback MachineISBN 9780415956581 Arxivləşdirilib 2023-08-05 at the Wayback Machine
2. ↑  Neumann-Braun, Klaus; Schmidt, Axel (2008).Die Welt der Gothics: Spielräume düster konnotierter Transzendenz [The World of the Goths: Scopes of a darkly-connoted Transcendence] VS Verlag für Sozialwissenschaften. p. 280Arxivləşdirilib 2016-10-12 at the Wayback Machine ISBN 3-531-15880-5.
3. ↑  Anton Shekhovtsov (2009) Apoliteic music: Neo-Folk, Martial Industrial and ‘metapolitical fascism’, Patterns of Prejudice, 43:5, 431-457, DOI: 10.1080/00313220903338990
4. ↑  Kelly, Kim; Joyce, Colin (2018-08-21).. "Unmasking Gaylord, Black Metal's Latest Anti-Fascist Enigma" Arxivləşdirilib 2022-02-16 at the Wayback Machine
5. ↑  Rehill, Anne (2009).The Apocalypse Is Everywhere: A Popular History of America's Favorite Nightmare Arxivləşdirilib 2021-04-28 at the Wayback MachineGreenwood Publishing.  Arxivləşdirilib 2022-09-18 at the Wayback Machinep. 205. ISBN 0-313-35438-3. Arxivləşdirilib 2020-08-19 at the Wayback Machine
**Qranj** (bəzən Seattle sound olaraq da adlandırılar) — 1980-ci illərin ortalarında alternativ rokun bir alt növü olaraq ABŞın Vaşinqton ştatının Sietl şəhərində yaranan musiqi janrı, mədəniyyət və həyat tərzi. Hardkir pank, həvi metal və indi-rokdan təsirlənmişdir. Qranj ümumiyyətlə distorizə edilmiş heavy metalvarı gitara riff'ləriylə qaynaşdırılar. Tərzi ümumiyyətlə aqressiv, depresif, içə dönük, nihilist və vecsizdir. Lüğət mənası "çirkli, dağınıq, qatqısız pox" olan grungenin ad atası isə Mudhoney solisti Mark Armdir.

1980-ci illərin sonu 1990-cı illərin başında məşhur olan bu musiqi axını, 1991 və 1994-cü illər arasında ən yüksək məşhurluğa çatmışdır. Grunge geyim tərzi cırıq yamaqlı cinslər, odunçu köynəkləri və sallanan qollu jiletlər olaraq göstərilir. Düz və uyğun geyimin əksinə pis və dağınıq geyim seçim edilir. Odunçu köynəyi grunge geyiminin təməl daşıdır belə deyiləbilər. Musiqi tərzi olaraq grunge punk'dan daha ağır heavy metaldan daha melodiktir. Grungenin paytaxtı olaraq Seattle qəbul edilir.Soundgarden, Alice in Chains, Nirvana, Mudhoney və Pearl Jam kimi qrupların doğuş yerləri Seattle'dır. Grungenin yüksəlişi Nirvananın populyarlığıyla olmuş və dağılmasıyla birlikdə sürətli bir enişə keçmişdir. Kurt Cobain `in ölümündən sonra grunge dövrü bitmiş və post grunge dövrü başlamışdır. Grunge dördlüsünə orijinal heyət qalan iki qrup Soundgarden və Pearl Jam'dır.Alice in Chains yeni bir heyətlə təkrar bir araya gəlmişdir. Ayrıca Nirvananın dağılmasından sonra, Nirvananın barabançısı Dave Grohl'ün qurduğu Foo Fighters qrupu da grunge (əslində post-grunge) musiqinin 2000-ci illərdə icra edildiyi bir gruplardandır.

Əhəmiyyətli qranj qrupları
--------------------------

* Alice in Chains
* Mudhoney
* Nirvana
* Pearl Jam
* Soundgarden

İstinadlar
----------
**Koiçi Fucii** (藤井 較一, *Fucii Koiçi*?, 24 sentyabr 1858, Okayama – 9 iyul 1926) – Yaponiya İmperiya Donanmasının admiralı. Rus-yapon müharibəsi zamanı İkinci Donanma heyətinə başçılıq etmiş və növbəti illərdə Yaponiya İmperiya Donanmasının aparıcı üzvlərindən biri olmuşdur.

Həyatı və karyerası
-------------------

Koiçi Fucii 1858-ci ildə Yaponiyanın Okayama şəhərində doğulmuş, Yaponiya İmperiya Donanmasının Hərbi Akademiyasından yeddinci yeri tutaraq məzun olmuşdur. Donanmanın baş qərargahında müxtəlif vəzifələri tutmuş, Rusiya, Siam və İtaliyaya göndərilmiş nümayəndəliklərdə iştirak etmişdir.

Birinci Çin-yapon müharibəsi zamanı donanmanın baş qərargahında, daha sonra "Soko" və "Oşima" kanonerlərində, eləcə də, "Musaşi" krayserində xidmət göstərmişdir. 1899-cu ildə kapitan rütbəsinə yüksəlmiş və bir krayserin komandirliyi ona həvalə olunmuşdur. O, Tayvandakı general-qubernatorluq qərargahında, Yaponiyanın Berlindəki səfirliyində və yenə donanmanın baş qərargahında işləmişdir.

Rus-yapon müharibəsinin birinci ilində "Azuma" krayserinə komandanlıq etmiş və Koreya boğazı döyüşündə iştirak etmişdir. 1905-ci ilin yanvarında İkinci Donanmanın heyət başçısı təyin olunmuş, həmin ilin noyabr ayında kontr-admiral rütbəsinə yüksəlmişdir. 1909-cu ildə vitse-admiral, 1916-cı ildə isə admiral olmuşdur. 1915-ci ildə Birinci Donanmaya komandanlıq etmişdir. Karyerasının son illərində Fucii Yokosuka Donanma Rayonunun komandanı, 1916-cı ildə isə donanma müşaviri olmuşdur. 1920-ci ildə təqaüdə çıxmış, 1926-cı ildə ölmüşdür.

İstinadlar
----------

1. 1 2 3  Kowner. səh. 125

Ədəbiyyat
---------

* *Kowner, Rotem.* Historical Dictionary of the Russo–Japanese War (ingiliscə). The Scarecrow Press. 2006. 125. ISBN 978-0-8108-4927-3. İstifadə tarixi: 6 may 2023.

Xarici keçidlər
---------------

* *Nishida, Hiroshi.* "Yaponiya İmperiya Donanmasının şəxsləri". Yaponiya İmperiya Donanması. İstifadə tarixi: 6 may 2023.

|  |  |
| --- | --- |
|  Bu şablona bax   Lüğətlər və ensiklopediyalar | Prabook |
| Şəcərə və nekropolistika | WikiTree |
| Normativ yoxlama | ISNI: 0000000029137060 · LCCN: n88134322 · NDL: 00625877 · VIAF: 50778179 · WorldCat VIAF: 50778179 |
**Obuda adası** və ya **Buda adası** — bəzi mənbələrdə Hajogyari adası olaraq keçərlidir. İnzibati cəhətdən Budapeştin III rayonu ərazisində yerləşir. Əsas istirahət zonslarından biridir. Dunay çayında yerləşən ən böyük adadır. Hər ilin avqust ayında adada Siget Festifalı keçirilir.

Coğrafiyası
-----------

Çay Dunay çayının yatağında yerləşir. Dunay çayının 1651–1654-cü kilometrliyi arasında yerləşir. Sahəsi 108 hektardır. Adanın uzunluğu 2750 metrdir. Çayın 1653 kilometrliyində adanın maksimal eni 500 metr təşkil edir. Obuda adası qərb hissədən sahildən 70–80 metr aralıda yerləşir. Adanın mimal hissəsində Ujest dəmir yolu körpüsü vardır. Cənubunda yerləşən Buda körpüsü adanı çayın sahilinə birləşdirir.

Tarix
-----

Ada ilk əvvəllər romalılar qala inşa etmişlər. Burada 6000-lik roma ordusu yerləşirdi. Sonradan qala ətrafında şəhər meydana gəlir. 106-cı ildə şəhər əhalisinin sayı 40.000 keçmişdir. 409-cu ildə Romalılar sahəsi tərk etmişlər. Hal-hazırda belə bu xaravaləqları görmək olar. Bura meşəli ovçuluq bölgəsi olmuşdur. 17-ci əsrdə ada mülkiyyət olarq Zici ailəsinə keçir. Ada ərazisində yerləşən romalılara aid divarlar 1836-cı ildə aşkar edilmişdir.

Adanın sahəsinin iyirmi səkkiz hektar ərazisi limandanın balansına veilir. Adanın qalan hissəsi kənd təsərrüfatı istifadəsi üçün aytılır. Uzun müddət adaya giriş yalnız bərə ilə təmin edilirdi. İlk daimi körpü 1858-ci ildə inşa edilmişdir.

1900-cü ildə Around Hajógyári "Böyük Ada" adlanırdı. Adanın cənubunda yerləşən bütün şirkətlər sonradan köçürülüb.

1960-cı ildə inşasına başlanan körpü 1967-ci istifadəyə verilir. 1973-cü ildə 9 May Parkının balansına torpaq sahəsi ayrılır.

Adanın məşhurlaşmasında Siget Festivalı böyük rol oynanır. Kommunist hökumətinin süqutundan sonra musiqiçilərin fikri olaraq musiqi festivalının keçirilməsi irəli sürülür. Festival 1993-cü ildən başlayır. 1996-cı ildən 2001-ci ilə qədər festivalın əsas sponsoru Pepsi şirkəti olduğundan festival Pepsi Siget adlandırılmışdır. 2002-ci ildən ("ada festivalı") Siget Festivalı adlanır.

Yaxın gələcəkdə adada ümumi xərci 1,5 milyard dollar hotel və istirahət kompleksinin tikintisi planlaşdırılır. 2012-ci ilə beynəlxalq konsorsium tərəfindən hazırlandığından Avropada ən böyük olacaqdır. Yeni kompleks 3500 nəfəri qəbul edə biləcək konfrans mərkəzi, üç-beş ulduzlu otellər, Amerika sayağı kazino oyunları çox müxtəlif növ əyləncələr təqdim ediləcəkdir. Kompleksin ümumi daxili sahəsi 32,000 m² olmaqla adanın ümumi sahəsinin 10% təşkil edir.

İstinadlar
----------

1. ↑  "Hajogyari Island". Budapest City Guide. 2017-04-20 tarixində arxivləşdirilib. İstifadə tarixi: 2014-07-23.
2. ↑  Budapest-city-guide.com Hajogyari Island Arxivləşdirilib 2017-04-20 at the Wayback Machine

Mənbə
-----

* Hajógyári Island Events Hall
* Shipyard Island
* Dream Island Arxivləşdirilib 2014-07-14 at the Wayback Machine
**Şayəstə Qadınəfəndi** (1836, Suxumi – 11 fevral 1912, Konstantinopol) — 31. Osmanlı sultanı Əbdülməcidin on yeddinci xanımı.

Həyatı
------

Şayəstə xanım 1838-ci ildə Abxaziyanın Suxumi bölgəsində dünyaya gəlmişdir. Atası abxaz əsilli Tataş bəy İnalpa, anası isə onun xanımı Saray xanım idi. Valideynlərini erkən yaşda itirən Şayəstə xanım və bacısı Fatma Mihrifələk xanım əmisi tərəfindən İstanbula gətirildi və Osmanlı sarayındakı həmyerlisinə təhvil verildi. Burada əsl türk-İslam tərbiyəsi alan bacılar gənclik illərini Topqapı sarayının hərəmində keçirdi. 14 yaşına çatan Şayəstə xanım 1852-ci ildə Sultan Əbdülməcidlə evləndirildi.

Evləndikdən bir il sonra oğlu Abdullah Əfəndini dünyaya gətirsə də, şahzadə 9 yaşında vəfat etdi. 1856-cı ildə o, ikinci övladı Nailə Sultanı dünyaya gətirdi. Övladlarının dünyaya gəlişindən sonra məsrəflərini artıran Şayəstə xanım bu həyat tərzini 1861-ci ildə ərini itirdikdən sonra da davam etdirdi. Sultan Əbdülməcidin digər xanımı Gülüstü xanımın vəfatından sonra azyaşlı oğlu Mehmed Vahidəddin Əfəndini də öz himayəsinə almışdır. Ərinin vəfatından sonra övladlarıyla birlikdə Çəngəlköydəki sarayda yaşamağa başladı. Bütün qohumlarını və yaxınlarını sarayda yerləşdirən Şayəstə xanım qızı Nailə Sultanı da 1880-ci ildə Dolmabağça sarayında həmyerlisi olan Çərkəz Mehmed Paşa ilə evləndirdi.

Sultan Əbdülməcidin ən uzunömürlü xanımlarından biri olan Şayəstə xanım 11 fevral 1861-ci ildə Çəngəlköy sarayında vəfat etdi və Yəhya Əfəndi türbəsində dəfn olundu.

Məsrəfləri və borclanmaları o qədər çox idi ki, 1874 və 1892-ci illərdə borcluları ilə məhkəməlik olmuşdu. Ancaq saray daima onun bu problemlərini həll etmişdir. Ölümündən bir ay öncə ögey oğlu Sultan Rəşada məktub yazaraq yaşadığı Fəriyə sarayının təmirə ehtiyacı olduğunu, özünün isə müvəqqəti olaraq Çəngəlköy sarayına köçdüyünü bildirdi. Ancaq bu istəyi yerinə yetirilmədən vəfat etdi.

Övladları
---------

* **Abdullah Əfəndi** (d. 3 fevral 1853 — ö. 1862)
* Nailə Sultan

Mənbə
-----

* 
*
**.қаз** (punycode: .xn--80ao21a; Қазақстан Республикасы) — Qazaxıstan Respublikası üçün yuxarı səviyyəli milli domenidir. Kiril əlifbasında olan üçüncü domendir (birinci .рф, ikinci .срб). .рф və .срб domenlərin əsas fərqi hərfin qazax əlifbasında olmasıdır.

Tarix
-----

2012-ci ilin martında Qazaxıstan .қаз yuxarı səviyyəli milli kiril domenini fəaliyyətə buraxdı.

Fəaliyyətin yoxlaması üçün test saytı ТЕСТ.ҚАЗ yaradılmışdır.

Domenin fəaliyyətə verilməsı
----------------------------

Qeydiyyat bir neçə mərhələdə oldu.

Birinci mərhələ (2012-ci il aprelin 1-dən 30-dək) — hökumət orqanları və dövlət təşkilatları, qeydiyyat şöbəsinin texniki ehtiyacları üçün domen qeydiyyatı.

İkinci mərhələ (1 may-30 iyul 2012-ci il tarixləri arasında) — 31 dekabr 2011-ci ilə qədər Qazaxıstan Respublikası qanunvericiliyə uyğun olaraq qeyd edilmiş ticarət markalarının və firma adlarının sahibləri üçün domen adlarının prioritetli qeydiyyatıdır.

Üçüncü mərhələ (2012-ci ilin 15 avqustundan) — domen adlarının qeydiyyatı azad şəkildə aparıldı.

.қаз domen zonasında domen adlarının qeydə alınması təyin edilmiş registratorlar vasitəsilə olar. Ünvanlar, qeydiyyat şöbəsinin funksiyaları "Qazaxıstan şəbəkə informasiyaları mərkəzi"-ndə (KazNIC) qeydə alınır. Yuxarı səviyyəli .қаз domenin idarəsi Qazaxıstan İT-şirkətlər assosiasiyası tərəfindən həyata keçirilir.

Xarici keçidlər
---------------

* IANA saytında domen haqqında məlumatlar (ing.)
**Rəhim Cavadbəyli** — Cənubi azərbaycanlı tədqiqatçı, milli mədəni fəal, siyasi məhbus.

Həyatı və təhsili
-----------------

Rəhim Cavadbəyli 1976-cı ildə Təbrizdə anadan olub. Orta məktəbi Təbrizdə bitirib. Kiyev Dövlət Universitetinə daxil olaraq 2008-ci ildə beynəlxalq hüquq fakültəsini bitirib.

Fəaliyyəti
----------

1991-ci ildən Azərbaycan Milli Hərəkatının tələblərini müdafiə etməyə başlayıb. Doktor Məhəmmədtağı Zehtabinin başçılığı altında təşkil edilən milli-mədəni tədbirlərdə iştirak edib. Onun təşəbbüsü ilə Babək qalasına ilk dəfə yürüş edənlərdən olub. 2001-ci ildə ən yaxın fikirdaşları ilə birlikdə "İlqar" Mədəni Cəmiyyətində fəaliyyətini davam etdirib. 2003-cü ilin sentyabrında təzyiqlər artdığından R.Cavadbəyli Güney Azərbaycanı tərk edərək Quzey Azərbaycana mühacirət etməyə məcbur olub. 2014-cü ildən Türkiyədə yaşayıb, fəaliyyət göstərib. Bir neçə kitabın və çoxlu sayda tədqiqatların müəllifidir.

Həbs edilməsi
-------------

2 avqust 2018-ci ildə Birləşmiş Millətlər Təşkilatının Qaçqınlar üzrə Ali Komissarlığının xüsusi nəzarətində olmasına baxmayaraq Türkiyə hökuməti tərəfindən həbs edilərək Van şəhərində yerləşən qaçqın şəhərciyinə köçürülüb. İran hökumətinə təhvil verilməsi təhlükəsi həm Türkiyə həm də Azərbaycan ictimaiyyətində narazılıqlara səbəb olub. Türkiyədə "İYİ" partiyasının sədri Meral Akşener də bu hadisələrə etirazını bildirib. O öz tvitter hesabında prezident Rəcəb Tayyib Ərdoğana müraciət edərək yazıb:

|  |  |  |
| --- | --- | --- |
| "| "Dönüb səsləndim mərhəmətsiz birinə. Məni siz vursaydız, bu gavurun yerinə."Rəhim Cavadbəyli bir Türk Milliyyətçisidir və Türkiyədə "MÜHACİR"DİR. Qardaşımızı İrana təslim etməyin. Yeni bir "Boraltan Körpüsü" ağrısı yaratmayın hörmətli R.T.Ərdoğan. | "|

Həmçinin bax
------------

* Məhəmməd Tağı Zehtabi
* Babək Qalası Qurultayı

İstinadlar
----------

1. 1 2  Rəhim Cavadbəyli
2. ↑  Akşener'den Erdoğan'a: "Gardaşımızı İran’a teslim etmeyin"